Notat

Sprogpolitik i Sund & Bælt

|  |  |  |  |
| --- | --- | --- | --- |
|  |  |  |  |

Sprogpolitikken skal afspejle Sund & Bælts værdier og sikre en rød tråd mellem vores værdiggrundlag og den skriftlige kommunikation, som går ud af huset. Værdigrundlaget er

**Vi forbinder mennesker.**

**Vi er ambitiøse.**

**Vi er ansvarlige.**

**Vi er lydhøre.**

Ved at have en fælles, nedskrevet sprogpolitik kan vi styrke organisationens kommunikation med omverdenen og sikre en ensartet kvalitet. Sprogpolitikken sikrer, at vi møder alle kunder og andre eksterne parter på samme måde og danner således rammen for al skriftlig kommunikation.

Gennem sproget ønsker vi at vise, at Sund & Bælt er en professionel organisation og en troværdig partner i samfundet. Vi skal formidle vores budskaber i et klart, forståeligt og tidssvarende sprog. Vi skal have en høj kvalitet i vores tekster. Det er vores mål, at modtageren forstår det, vi skriver, første gang de læser det.

Sprogpolitikken skal understøtte Sund & Bælts kommunikationspolitik, som bygger på åbenhed, redelighed og rettidighed.

**Mål for Sund & Bælts kommunikation helt kort:**

Klart og forståelig

Korrekt og af høj kvalitet

Tidssvarende og imødekommende

**Indhold**

Grundlaget for en fælles sprogforståelse skabes gennem følgende dokumenter med retningslinjer:

- Sprogguide (med forklaring af forkortelser, brug af datoer, retningslinjer for signaturer mv.)

- De otte skriveregler

- Ordbog med faste oversættelser af selskabsnavne og selskabsspecifikke forkortelser

- Brug af komma